Hari (ibaia)

Hari Afganistan, Iran eta Turkmenistango ibaia. 1.100 km luze. Kuh-i Babako gailurretan sortzen da; gero, Harat ordokian barrena oasiak eta landa-lurrak ureztatzen ditu; handik aurrera, Iranen eta Afganistanen arteko muga markatzen du, eta, gero, Turkmenistanen sartzen da. Han, Tedzhen izena hartzen du, eta, izen bereko oasia ureztatu ondoren, Karakum basamortuko hondarretan galtzen da, lurruntzeek eta irazteek ahiturik. Antzina, Areo (Areios) edo Oko (Okhos) izenez ezaguna zen.

 Erreferentziak 

 Kanpo estekak 

Kategoria:Afganistango ibaiak
Kategoria:Irango ibaiak
Kategoria:Turkmenistango ibaiak
Kategoria:Sakonune endorreikoak
Kategoria:Muga egiten duten ibaiak